નવાઈની વાત એ છે કે અંધેરી પોલીસ-સ્ટેશનના અધિકારીઓ સામે એક જ પખવાડિયામાં ત્રણ એવા આરોપ લાગ્યા છે જેમાં તેમણે જનતા પર અત્યાચાર કર્યો હોય. બુધવારે એક કપલની પોલીસ-સ્ટેશનમાં પિટાઈ કરવાની વિડિયો-ક્લિપ સોશ્યલ મીડિયામાં વાઇરલ થઈ હતી જેના કારણે ખાસ્સી ચકચાર મચી હતી. જોકે નવાઈની વાત એ છે કે આ કેસમાં જેમની સામે આરોપ છે તે અધિકારીઓ સામે કોઈ પગલાં લેવામાં આવ્યાં નથી અને હવે તપાસનો આદેશ આપી દેવામાં આવ્યો છે. કાનૂની રીતે જોવામાં આવે તો પોલીસ કોઈ પણ વ્યક્તિને હાથ લગાવી શકતી નથી અને પોલીસ-કસ્ટડીમાં પણ ઊલટતપાસ વખતે મારપીટ કરી શકતી નથી.